CELEX: 32009D0411
Language: fi
Date: 2009-05-25 00:00:00
Title: 2009/411/EY: Komission päätös, tehty 25 päivänä toukokuuta 2009 , elimiä, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin, koskevan luettelon vahvistamisesta tehdyn päätöksen 2004/452/EY muuttamisesta (tiedoksiannettu numerolla K(2009) 3934) (ETA:n kannalta merkityksellinen teksti)

29.5.2009   
            
            
               FI
            
            
               Euroopan unionin virallinen lehti
            
            
               L 132/16
            
         
      KOMISSION PÄÄTÖS,
   tehty 25 päivänä toukokuuta 2009,
   elimiä, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin, koskevan luettelon vahvistamisesta tehdyn päätöksen 2004/452/EY muuttamisesta
   (tiedoksiannettu numerolla K(2009) 3934)
   (ETA:n kannalta merkityksellinen teksti)
   (2009/411/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tilastoista 17 päivänä helmikuuta 1997 annetun neuvoston asetuksen (EY) N:o 322/97 (1) ja erityisesti sen 20 artiklan 1 kohdan,
   sekä katsoo seuraavaa:
   
               (1)
            
            
               Yhteisön tilastoista annetun neuvoston asetuksen (EY) N:o 322/97 täytäntöönpanosta tieteellisiin tarkoituksiin käytettävien salassa pidettävien tietojen käyttöoikeuden osalta 17 päivänä toukokuuta 2002 annetussa komission asetuksessa (EY) N:o 831/2002 (2) vahvistetaan edellytykset, joiden mukaisesti voidaan myöntää oikeus yhteisön viranomaiselle toimitettujen salassa pidettävien tietojen käyttöön, jotta tilastollisten päätelmien tekeminen tieteellisiä tarkoituksia varten olisi mahdollista, sekä yhteisön ja kansallisten viranomaisten yhteistyötä koskevat säännöt, joiden tarkoituksena on helpottaa edellä mainittujen tietojen käyttöä.
            
         
               (2)
            
            
               Komission päätöksellä 2004/452/EY (3) on vahvistettu luettelo elimistä, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin.
            
         
               (3)
            
            
               Suomen Kansaneläkelaitosta (KELA), Israelin Hebrew University of Jerusalem -yliopistoa (HUJI) ja Belgian sosiaaliturvalaitosta (Service Public Fédéral de la Sécurité Sociale) on pidettävä eliminä, jotka täyttävät vaaditut edellytykset, ja siksi ne olisi lisättävä luetteloon komission asetuksen (EY) N:o 831/2002 3 artiklan 1 kohdan e alakohdan mukaisista elimistä, organisaatioista ja laitoksista.
            
         
               (4)
            
            
               Tässä päätöksessä säädetyt toimenpiteet ovat tilastosalaisuutta käsittelevän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2004/452/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä toukokuuta 2009.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 52, 22.2.1997, s. 1.
   
      (2)  EYVL L 133, 18.5.2002, s. 7.
   
      (3)  EUVL L 156, 30.4.2004, s. 1; oikaisu EUVL L 202, 7.6.2004, s. 1.
   
      LIITE
      
         
            ”LIITE
            
               Elimet, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin
            
            Euroopan keskuspankki
            Espanjan keskuspankki
            Italian keskuspankki
            University of Cornell (New Yorkin osavaltio, Amerikan yhdysvallat)
            Departent of Political Science, Baruch College, New York City University (New Yorkin osavaltio, Amerikan yhdysvallat)
            Saksan keskuspankki
            Työllisyystutkimukset-yksikkö, Euroopan komission työllisyys-, sosiaali- ja tasa-arvoasioiden pääosasto
            Tel Avivin yliopisto (Israel)
            Maailmanpankki
            Center of Health and Wellbeing – CHW, Woodrow Wilson School of Public and International Affairs, Princeton University (New Jersey, Amerikan yhdysvallat)
            University of Chicago – UofC (Illinois, Amerikan yhdysvallat)
            Taloudellisen yhteistyön ja kehityksen järjestö – OECD
            Family and Labour Studies Division of Statistics Canada (Ottawa, Ontario, Kanada)
            Ekonometria ja petostentorjunnan tilastot -yksikkö, Euroopan komission yhteisen tutkimuskeskuksen pääosasto
            Eurooppalaisen tutkimusalueen tukitoimet -yksikkö, Euroopan komission yhteisen tutkimuskeskuksen pääosasto
            Canada Research Chair of the School of Social Science in the Atkinson Faculty of Liberal and Professional Studies, York University (Ontario, Kanada)
            University of Illinois at Chicago — UIC (Chicago, Amerikan yhdysvallat)
            Rady School of Management at the University of California (San Diego, Amerikan yhdysvallat)
            Direction de l’Animation de la Recherche, des Études et des Statistiques — DARES (Työ-, työmarkkinasuhde- ja solidaarisuusministeriön tutkimuksesta, selvityksistä ja tilastoista vastaava osasto) (Pariisi, Ranska)
            The Research Foundation of State University of New York — RFSUNY (Albany, Amerikan yhdysvallat)
            Eläketurvakeskus – ETK (Suomi)
            Direction de la recherche, des études, de l’évaluation et des statistiques — DREES (Tutkimuksesta, selvityksistä, arvioinneista ja tilastoista vastaava osasto, joka toimii työ-, työsuhdeasiain- ja solidaarisuusministeriön, terveys-, nuoriso- ja urheiluministeriön sekä budjetista, julkishallinnon tilinpidosta ja julkishallinnosta vastaavan ministeriön alaisuudessa) (Pariisi, Ranska)
            Duke University — DUKE (North Carolina, Amerikan yhdysvallat)
            Kansaneläkelaitos – KELA (Suomi)
            Hebrew University of Jerusalem – HUJI (Israel)
            Service Public Fédéral de la Sécurité Sociale (Belgia)”